b'\n_START_ARTICLE_\nLete\xc4\x8di trup\n_START_PARAGRAPH_\nLete\xc4\x8di trup, tudi vzgonski trup ali dvi\xc5\xbeni trup  je tip letala ali vesoljskega plovila pri katerem tudi trup proizvaja vzgon (poleg kril). Je druga\xc4\x8den tip na\xc4\x8drtovanja kot npr. lete\xc4\x8de krilo, ki je ve\xc4\x8dinoma krilo, brez konvencionalnega trupa. Lete\xc4\x8di trup ima trup z majhnim krilom ali pa brez. _NEWLINE_Ta zasnova je zelo primerna za hiperzvo\xc4\x8dne hitrosti, ki jo obi\xc4\x8dajno dose\xc5\xbeejo vesoljska plovila pri letenju v atmosferi in so jo \xc5\xbee uporabili pri na\xc4\x8drtovanju vesoljskih plovil prihodnosti._NEWLINE_V letih 1960 in 1970 je bilo veliko raziskovanja na tem podro\xc4\x8dju, hoteli so izdelati lahko vesoljsko plovilo s \xc4\x8dlove\xc5\xa1ko posadko. ZDA so zgradile in testirale veliko letal z raketnim pogonom. Testirale so tudi ponoven vstop v atmosfero nad Pacifikom. Pri na\xc4\x8drtovanju raketoplana Space Shuttle so uporabili nekaj tehnologije iz vzgonskih trupov._NEWLINE_V 1990ih in 2000ih so je pojavilo ponovno zanimanje s koncepti kot so HL-20 Personnel Launch System (1990), Prometheus (2010) in  Dream Chaser.'